# PÁLYÁZATI FELHÍVÁS

**Göd Város Önkormányzata**

**meghirdeti a 2024/2025. tanévre**

**a „Wigner Jenő” Önkormányzati Középiskolai Ösztöndíjpályázatot**

A pályázatra azok a Göd területén állandó lakóhellyel rendelkező, legalább 9. osztályos, még nem érettségizett középiskolai tanulók jelentkezhetnek, akik NAPPALI tagozaton középfokú oktatási intézményben folytatják tanulmányaikat, és a 2023/2024-es tanulmányi év végén elérték a 4,0 tanulmányi átlagot.

Az ösztöndíj időtartama 10 hónap, azaz két egymást követő tanulmányi félév (2024/2025-es tanév).

A megítélt ösztöndíjak félévenként egy összegben – a 2024/2025-ös tanév I. félévi ösztöndíjak 2024. december 20-ig, míg a II. félévi ösztöndíjak 2025. május 16-ig - kerülnek kifizetésre.

Az ösztöndíj folyósításának feltétele, hogy a támogatott pályázó tanulói jogviszonya a 2024/2025-ös tanévben megfeleljen a pályázati kiírásnak és folyamatos legyen.

Az ösztöndíj összegét a beérkezett pályázatok száma, a pályázó tanulmányi eredménye, valamint a pályázó szociális helyzete alapján határozzák meg.

Az önkormányzat határozatban rendelkezhet a támogatás visszavonásáról abban az esetben, ha a támogatásban részesített Göd város illetékességi területéről elköltözik és/vagy tanulmányait megszakítja, illetve iskolalátogatási kötelezettségének nem tesz eleget.

A Pályázati űrlap letölthető a [www.god.hu](http://www.god.hu/) honlapról.

A kitöltött, aláírt pályázati űrlapot a kötelező mellékletekkel együtt a patohorvathnikoletta@god.hu e-mail-címre kérjük elküldeni. Minden pályázó visszaigazoló e-mailt kap a benyújtott pályázatáról. Az ösztöndíjjal kapcsolatosan Pató-Horváth Nikoletta pályázatfelelősnél tud érdeklődni a 27/530-066-os telefonszámon.

**A pályázat benyújtási határideje:**

**2024. november 15.**

**A pályázat kötelező mellékletei:**

* pályázati adatlap (1. melléklet)
* 16. életévüket betöltött tanuló diákigazolvány másolata, mely igazolja a tanulói jogviszonyát
* a 2023/2024-es tanév év végi bizonyítványának az iskola által hitelesített másolata
* a pályázó és vele egy háztartásban élő tanuló/hallgató tanulói jogviszony igazolása a nemzeti köznevelésről szóló 2011. évi CXC. törvény 46/A. §-ban foglaltaknak megfelelően 16. életévet betöltött tanuló esetében érvényes diákigazolvánnyal teljesíthető.
* Önkormányzati adatlap a pályázóval közös háztartásban élőkről (1. melléklet)

**A pályázat nem kötelező mellékletei:**

* a pályázó és a vele egy háztartásban élők egy főre jutó jövedelmének - beleértve a családi pótlék, jogosultság esetén gyermektartás összeg - igazolása

Az elnyert ösztöndíj második félévére vonatkozó részének kifizetési feltétele a tanuló érvényes diákigazolvány másolatának 2025. március 14-ig történő beküldése emaiben.

Felhívjuk a pályázók figyelmét, hogy

* a pályázati űrlap csak a fent meghatározott kötelező mellékletekkel együttesen érvényes, valamely melléklet hiányában a pályázat formai hibásnak minősül,
* az önkormányzat a határidőn túl benyújtott, vagy formailag nem megfelelő pályázatokat a bírálatból kizárja.

A pályázó pályázata benyújtásával büntetőjogi felelősséget vállal azért, hogy a pályázati űrlapon és mellékleteiben az általa feltüntetett adatok a valóságnak megfelelnek.

A pályázó pályázata benyújtásával hozzájárul ahhoz, hogy a pályázati űrlapon rögzített személyes adatait az önkormányzat nyilvántartásba vegye.

Az önkormányzat a pályázat elbírálásáról 2024. december 17-ig írásban értesíti a pályázókat.

1. *melléklet*

|  |
| --- |
| **2024/2025 évi „Wigner Jenő”** **Önkormányzati Középiskolai Ösztöndíjpályázat**  |

**NYOMTATOTT NAGYBETŰVEL A PÁLYÁZÓ TÖLTI KI A SZEMÉLYAZONOSÍTÓ IGAZOLVÁNYÁBAN TALÁLHATÓ ADATOKNAK MEGFELELŐEN!**

**FELHÍVJUK FIGYELMÉT, HOGY AZ ADATLAP MINDEN SORA KÖTELEZŐEN KITÖLTENDŐ!**

|  |
| --- |
| **A PÁLYÁZÓ NEVE:** |
| **Pályázó születési helye, dátuma:** -- |
| **Pályázó anyja (leánykori) neve:** |
| **Pályázó állandó lakcíme:** |
| **Pályázó e-mail-címe:** |
| **Pályázó telefonszáma:** |
| **Szülő (gondviselő) neve:** |
| **Szülő (gondviselő) telefonszáma:**  |
| **Szülő (gondviselő) e-mail címe:** |
| **Oktatási intézmény neve, címe:** |
| **Évfolyama a 2024/2025-ös tanévben: Tanulmányi átlaga:** |
| **Támogatás elnyerése esetén az ösztöndíj folyósításának módja:****(kérjük a megfelelőt aláhúzni) postai úton / bankszámlára \*** |
| **Bankszámlaszám:** |
| **Postázási cím:** |

**\*javasoljuk a gyorsabb kifizetés érdekében a bankszámlára történő folyósítás választását**

**További jellemző adatok a pályázó szociális rászorultságának igazolására:**

A pályázó családjában az eltartottak száma (pályázóval együtt): \_\_\_\_\_\_ fő

A pályázó szülei elváltak: igen / nem

A pályázó árva: igen / nem

A pályázó félárva: igen / nem

A pályázó állami gondozott, gyámolt: igen / nem

A pályázó tartósan beteg és/vagy fogyatékossággal élő (igen esetén a megfelelő rész aláhúzandó): igen / nem

A tartós betegség/fogyatékosság megnevezése, mértéke: \_\_\_\_\_\_

A pályázó családjában tartósan beteg, vagy rokkant: van / nincs

**A pályázó által a szociális rászorultság igazolására fontosnak tartott körülmények:**

**Kötelező mellékletek:**

* **előző tanév végi (2023/2024) bizonyítvány iskola által hitelesített másolata**
* **önkormányzati adatlap a pályázóval közös háztartásban élőkről**
* **egyéb igazolások (tartós betegség orvosi igazolása, rendszeres támogatások)**

**Nem kötelező mellékletek:**

* **jövedelemigazolások az egy háztartásban élők jövedelméről (beleérve a családi pótlékot, jogosultság esetén gyermektartási összeget)**

**Egyéb nem kötelező mellékletként beadható minden olyan dokumentum, ami a pályázó szociális helyzetét igazolja.**

A kitöltött pályázati űrlap csak a pályázati felhívásban közzétett kötelező mellékletek együttes benyújtásával érvényes. Jelen űrlaphoz csatolt mellékletek száma: \_\_\_\_\_\_\_\_.

**Büntetőjogi felelősségem tudatában kijelentem, hogy a pályázati űrlapon és mellékleteiben az általam feltüntetett adatok a valóságnak megfelelnek.**

**Hozzájárulok a pályázáskor rendelkezésre bocsátott személyes adataimnak az azonosítás célja érdekében szükséges mértékben történő nyilvánosságra hozatalához.**

Kelt,

 **pályázó**